Tänahommikusel jumalateenistusel Immaanueli kirikus kõnelenud jutlustaja ja Eesti Vabariigi Kaitseväe reservkaplan Veljo Kaptein tõstis esile kolm olulist märksõna, millest kristlase olemine peaks olenema. Need on tee, tõde ja elu. Näis nagu oleks jutlustaja eel rääkinud noor Marii Reimann ilma eelneva kokkuleppeta  teinud sellele kolmik-tähendusele üldistava sissejuhatuse, kui ta viitas püsiühenduse vajadusele. Noor neiu kinnitas seisukohta, et kristlase elu ei saa piirduda vaid jumalateenistustega või hetkeliste omavaheliste kontaktidega.